‘தொட்டிலை ஆட்டும் கை... தொல்லுலகை ஆளும் கை’ என்று மகாகவி பாரதி, அன்றே பெண்களை மதித்துப் போற்றினார். அது, இன்று வானளவில் உயர்ந்து உலகம்வரை விரிந்துகிடக்கிறது. ‘பெண்கள் நுழையாத துறையே இல்லை’ என்று சொல்லும் அளவுக்கு, அவர்கள் அனைத்துத் துறைகளிலும் கால்பதித்து வருகின்றனர். அதேவேளையில், அவர்களுக்கு அந்தந்தத் துறைகளில் பிரச்னைகள் ஏற்படுவதும் சகஜமாகிவிட்டன. குறிப்பாக, பெரும்பாலான பெண்கள் பாலியல் சீண்டல்களை அனுபவித்துவருகின்றனர் என்பதை நாம் செய்தித்தாள்களிலும், சமூக வலைதளங்களிலும் அன்றாடம் காணமுடிகிறது. இதில், அதிகம் பாதிக்கப்படுபவர்கள் சிறுமிகளே என்றாலும், “இதுபோன்ற பாலியல் சீண்டல்களுக்கு நாங்களும் ஆளாகியிருக்கிறோம்” என்று நடிகைகள் சிலரும் குரல் கொடுக்கத் தொடங்கியுள்ளனர். குறிப்பாய் இரண்டு நடிகைகள்... தனக்குப் பாலியல் தொந்தரவு கொடுத்தது பற்றி எந்தத் தயக்கமும் இல்லாமல் வெளியில் சொல்லி, அவர்களைப் போலீஸிலும் பிடித்துக் கொடுத்துள்ளனர்.